Document ID: 32011D0174

NEUVOSTON TÄYTÄNTÖÖNPANOPÄÄTÖS 2011/174/YUTP,
annettu 21 päivänä maaliskuuta 2011,
tiettyihin Valko-Venäjän virkamiehiin kohdistettavista rajoittavista toimenpiteistä annetun päätöksen 2010/639/YUTP täytäntöönpanosta
EUROOPAN UNIONIN NEUVOSTO, joka
ottaa huomioon tiettyihin Valko-Venäjän virkamiehiin kohdistettavista rajoittavista toimenpiteistä 25 päivänä lokakuuta 2010 annetun neuvoston päätöksen 2010/639/YUTP (1) ja erityisesti sen 4 artiklan 1 kohdan yhdessä Euroopan unionista tehdyn sopimuksen 31 artiklan 2 kohdan kanssa,
sekä katsoo seuraavaa:
(1)
Neuvosto antoi 25 päivänä lokakuuta 2010 päätöksen 2010/639/YUTP tiettyihin Valko-Venäjän virkamiehiin kohdistettavista rajoittavista toimenpiteistä.
(2)
Valko-Venäjän tilanteen vakavuus huomioon ottaen uusia henkilöitä olisi lisättävä päätöksen 2010/639/YUTP liitteissä III A ja IV oleviin luetteloihin henkilöistä, joihin sovelletaan rajoittavia toimenpiteitä. Lisäksi kyseisen päätöksen liitteissä I, II, III, III A ja IV lueteltuja tiettyjä henkilöitä koskevat tiedot olisi saatettava ajan tasalle,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2010/639/YUTP liitteet I, II, III, III A ja IV tämän päätöksen liitteissä I, II, III, IV ja V olevilla teksteillä.
2 artikla
Tämä päätös tulee voimaan päivänä, jona se hyväksytään.
Tehty Brysselissä 21 päivänä maaliskuuta 2011.

Labels: 10
18
11
5